  Майя Бывальцева Пӧсь куазь Удмуртиын кӧня ке нунал возиськоз на. Со сярысь ивортэ Россиысь МЧС-лэн элькунъя Валтӥсь управлениез. Вордӥськонэ, 8-тӥ гудырикошконэ пильмаськылоз, уз зоры. Тӧл лымшор палась секундскын 5–10 метре пельтоз. Нуназе +26…+31 градус луоз. Россиысь Гидрометцентр ивортэмъя, арнялэн нырысетӥ нуналъёсаз Повольжеын пӧсь куазь луоз: +31…+33 градусозь. Берло дыре зоръёс ӧжыт вал, нош куазь ялан пӧсь возиськиз. Соин валче Удмуртиын, Киров но Ульяновск улосвылъёсын тылпуос потонлы бадӟым кышкытлык возиське. Пильмаськылоз но кӧня ке зорыны быгатоз пуксёнэ, 9-тӥ гудырикошконэ, но кӧснуналэ, 12-тӥ гудырикошконэ. Чакланъёсъя, арня пумозь +31 градусозь возиськоз. Тегъёс: МЧС Гидрометцентр Удмуртия куазь гужем  